બજારના જાણકારોના જણાવ્યા પ્રમાણે સરકારની એફોર્ડેબલ હાઉસિંગની નીતિના પગલે ચાલુ વર્ષે રિયલ્ટી ઇન્ડેક્સમાં તેની સકારાત્મક અસર જોવા મળી છે અને તેના કારણે આ ઇન્ડેક્સમાં ૩૮ ટકાનો બમ્પર ઉછાળો જોવા મળ્યો છે. તો બીજી બાજુ ચાલુ વર્ષે ફાર્મા કંપનીમાં નકારાત્મક ચાલ જોવા મળી છે. હેલ્થકેર ઇન્ડેક્સમાં ૧૪.૪૧ ટકાનો ઘટાડો જોવા મળ્યો છે. યુરોપ સહિત અમેરિકાની હેલ્થની નીતિ બદલાતાં ફાર્મા કંપનીઓ પર સીધી અસર જોવા મળી છે.